Qirg'iziston prezidenti Rossiya–Ukraina urushiga munosabat bildirdi

Qirg'iziston prezidenti Sadir Japarov 9 mart kuni Jo'qorg'i Kenesh yig'ilishida Rossiya–Ukraina urushiga munosabat bildirdi. Bu haqda “Akipress” xabar berdi.
Ma'lum qilinishicha, Sadir Japarov hozir dunyo savdo-iqtisodiy munosabatlar va xavfsizlik masalalarida og'ir ahvolda ekanini aytgan.
“Albatta, biz kichik davlatmiz va urushni to'xtatish uchun yetarli ta'sirga ega emasmiz. Shuning uchun xolis bo'lishimiz kerak. Rossiya va Ukraina atrofida davom etayotgan vaziyatning oqibatlari barcha mamlakatlarga salbiy ta'sir ko'rsatganini ko'ryapmiz”, — degan davlat rahbari.
Shuningdek, Qirg'iziston prezidenti barchani og'ir davrda birlashishga chaqirgan. “Bizga tinchlik kerak”, — degan u.
Avvalroq Sadir Japarov ayrim siyosatchilar davlat to'ntarishi rejalashtirganini aytgandi.